Document ID: 31997R1295

ΚΑΝΟΝΙΣΜΟΣ (ΕΚ) αριθ. 1295/97 ΤΗΣ ΕΠΙΤΡΟΠΗΣ της 3ης Ιουλίου 1997 για τη διόρθωση του κανονισμού (ΕΚ) αριθ. 955/97 για λεπτομέρειες εφαρμογής της απόφασης 97/126/ΕΚ του Συμβουλίου για τη διαχείριση ετήσιας δασμολογικής ποσόστωσης 5 000 τόνων ιχθυοτροφών που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής των Νήσων Φερόε
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/126/ΕΚ του Συμβουλίου, της 6ης Δεκεμβρίου 1996, σχετικά με τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (1), και ιδίως το άρθρο 2,
Εκτιμώντας:
ότι ο κανονισμός (ΕΚ) αριθ. 955/97 της Επιτροπής (2) έχει καθορίσει τις λεπτομέρειες εφαρμογής για τη διαχείριση ετήσιας δασμολογικής ποσόστωσης 5 000 τόνων ιχθυοτροφών που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής των Νήσων Φερόε 7
ότι, λόγω λάθους, η ανώτατη ποσότητα των εμπορευμάτων που μπορεί να αφορά κάθε αίτηση χορηγήσεως πιστοποιητικού εισαγωγής που υποβάλλεται στο πλαίσιο της εν λόγω ποσόστωσης τροποποιήθηκε σε σχέση με εκείνη που καθορίστηκε από τις λεπτομέρειες εφαρμογής που καθορίστηκαν σε εφαρμογή της παλαιάς συμφωνίας από τον κανονισμό (ΕΟΚ) αριθ. 641/92 της Επιτροπής (3), που καταργήθηκε από τον κανονισμό (ΕΚ) αριθ. 955/97 7 ότι πρέπει, συνεπώς, να διορθωθεί το λάθος αυτό, τροποποιώντας κατάλληλα τον προαναφερθέντα κανονισμό (ΕΚ) αριθ. 955/97 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 1 του κανονισμού (ΕΚ) αριθ. 955/97, οι όροι «200 τόνων» αντικαθίστανται από τους όρους «1 000 τόνων».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη ημερολογιακή εβδομάδα που αρχίζει μετά την έναρξη ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 1997.

Labels: 3
18
6